রসময় দাস বৈষ্ণব পদাবলী মিলনসাগর Rasamoy Das Baishnab Padabali MILANSAGAR
কবি রসময় দাস - তাঁর সম্বন্ধে কোনো তথ্য জানা যায় নি।
তাঁর তিনটি মাত্র পদ পদকল্পতরু গ্রন্থের অন্তর্ভুক্ত। এই কবির নাম এবং পদের বিষয়ের সঙ্গে আশ্চর্যজনক
মিল রয়েছে পদকল্পতরুর আরেক কবি, রসময়ী দাসীর, যাঁর একটি মাত্র পদ রয়েছে। এই কবিই নারীর
ভণিতায় পদ রচনা করেছেন কি না তা সম্বন্ধে সতীশচন্দ্র রায়ের নীচের উদ্ধৃতি উল্লেখযোগ্য।
পদকল্পতরুর ৫ম খণ্ডে (প্রকাশকাল ১৯৩১ সাল), পদকর্তার পরিচয় অংশে এই কবি সম্বন্ধে সম্পাদক
সতীশচন্দ্র রায় লিখেছেন ---
“রসময় দাস ভণিতার তিনটি পদ পদকল্পতরুতে উদ্ধৃত হইয়াছে। পদকর্ত্তার কোনও পরিচয় জানা যায় নাই।
ইঁহার তিনটি পদই বাংলা মাথু-বিরহের পদ। উহাতে রাধার ব্যাকুলতা ও প্রেমোচ্ছ্বাস বেশ ফুটিয়াছে।
আমরা বিশেষভাবে তাঁহার ১৮৬৫ সংখ্যক “বাহুড়িয়া আইস বন্ধু পরাণ পুতলি” ইত্যাদি পদটীর প্রতি সহৃদয়
পাঠকের দৃষ্টি আকর্ষণ করিতেছি। ইনি গোপী-ভাবের অভিমানে নিজকে 'রসময়ী দাসী' রুপে পরিচিত করিয়া
৭৫৭ সংখ্যক পদ রচনা করিয়া হিয়াছেন, কিংবা “রসময়ী দাসী” প্রকৃত পক্ষেই কোনও মহিলা কবি ছিলেন,
নিশ্চিত বলা যায় না। যখন রসময় দাস ও রসময় দাসী, উভয়েরই কোনো পরিচয় জানা যায় নাই, তখন
উভয়েরই স্বতন্ত্রতার অনুমান করিয়া, প্রাচীন কালের একজন মহিলা কবি --- 'তোমাতে আমাতে যেমত
পিরিতি' ইত্যাদি ৭৫৭ সংখ্যক পদের ন্যায় সরল ও উচ্ছ্বাসপূর্ণ সুন্দর পদ রচনা করিয়া গিয়াছেন ভাবিয়া
একটু আনন্দ অনুভব করাই সমীচীন মনে করি। ভরসা করি, আমাদের উত্সাহী প্রাচীন সাহিত্যানুরাগী
শিক্ষিত যুবকদিগের অনুসন্ধান ও গবেষণার ফলে রসময় দাস ও রসময় দাসীর প্রকৃত পরিচয় সংগৃহীত
হইবে। বলা বাহুল্য যে, সখী ভাবের অভিমান থাকা সত্ত্বেও সাধারনতঃ কোন বৈষ্ণব-কবি স্ত্রী-রূপে নিজের
ভণিতা দেন নাই। তবে 'সখী-ভেকী' সম্প্রদায়ের কোন ব্যক্তির---যাঁহারা বাহ্যেও স্ত্রীলোকের বেশ-ভূষা ধারণ
করিয়া থাকেন --- এ ভাবে ছদ্ম-ভণিতা দেওয়া অসম্ভব মনে হয় না। পদ-পর্ত্তা রসময় দাস 'সখী ভেকী'
সম্প্রদায়ের পদ-কর্ত্তা কি না, সে  সম্বন্ধে  উক্ত  সম্প্রদায়ের  অভিজ্ঞ  ব্যক্তিদিগের নিকট অনুসন্ধান লওয়া
আবশ্যক।”
আমরা মিলনসাগরে  কবি রসময় দাসের বৈষ্ণব পদাবলী আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
বৈষ্ণব পদাবলীর "রাগ"                                                             পাতার উপরে . . .
বৈষ্ণব পদাবলীর পদগুলি মূলত গান হিসেবেই রচনা করা হোতো। প্রায় প্রতিটি পদের শুরুতেই সেই পদটির
“রাগ”-এর উল্লেখ থাকে। তবে কিছু পদের আগে তার “রাগ”-এর উল্লেখ নেই এমনও পাওয়া গিয়েছে। বৈষ্ণব
পদাবলীর সংকলকগণ যখন তাঁদের সংকলনে পদ সাজান, তখন পর পর একাধিক গানের যদি একই সুর বা
রাগ থাকে, তাহলে তাঁরা প্রথম গানটিতে তার রাগ উল্লেখ ক’রে পরের গানটিতে রাগের যায়গায় “তথা রাগ”
বা “যথা” শব্দ বসিয়ে দিতেন, এই বোঝাতে যে পরের গানটি একই রাগাশ্রিত। কিন্ত এমনও পাওয়া গিয়েছে
যে একই গান বিভিন্ন সংকলকের সংকলনে ভিন্ন রাগাশ্রিত বলে উল্লেখিত। বহু পদই মুখে মুখে গীত
অবস্থায় পাওয়া গিয়েছে।  তাই  একই গান  বিভিন্ন  গায়কের মুখে ভিন্ন ভিন্ন সুরে পাওয়া গিয়ে থাকতেই
পারে। তাই অনেক বিদগ্ধজনেরা মনে করেন যে এখন আর পদের রাগের উল্লেখ না করলেও চলে। যে
যেমন সুরে চায়, গেয়ে আনন্দ লাভ করলেই এর সার্থকতা। আমরা অবশ্য যে সংকলন থেকে যে পদ
নিয়েছি, সেই সংকলনে উল্লেখিত রাগটি মিলনসাগরের পাতায় তুলে দিয়েছি। এমন হতে পারে বিশেষজ্ঞরা
অন্য সংকলনে সেই গানটির অন্য রাগ দেখতে পাবেন।
কবি রসময় দাসের মূল পাতায় যেতে এখানে ক্লিক করুন।
কবি রসময়ী দাসীর মূল পাতায় যেতে এখানে ক্লিক করুন।
উত্স -
.        ১৬৪৩-১৬৭৬ সময়কালে, রামগোপাল দাস (গোপাল দাস) সংকলিত ও বিরচিত এবং ১৯৪৬ সালে
.        হরেকৃষ্ণ মুখোপাধ্যায়, সুকুমার সেন ও প্রফুল্ল পাল দ্বারা সম্পাদিত, বৈষ্ণব পদাবলী সংকলন
.        শ্রীশ্রীরাধাকৃষ্ণ-রসকল্পবল্লী”।
.        আনুমানিক ১৭০০ সালে বিশ্বনাথ চক্রবর্তী (হরিবল্লভ দাস) সংকলিত ও বিরচিত এবং ১৯২৪
.        সালে, রাধানাথ কাবাসী দ্বারা সম্পাদিত বৈষ্ণব পদাবলী সংকলন “শ্রীশ্রীক্ষণদা-গীতচিন্তামণি”।
.        আনুমানিক ১৭২৫ সালে নরহরি চক্রবর্তী (ঘনশ্যাম) সংকলিত ও বিরচিত এবং ৪৬২ গৌরাব্দে
.        (১৯৪৯), হরিদাস দাস দ্বারা সম্পাদিত বৈষ্ণব পদাবলী সংকলন “শ্রীশ্রীগীতচন্দ্রোদয় (পূর্বরাগ)”।
.        গৌরমোহন দাস সংকলিত বৈষ্ণব পদাবলী সংকলন “পদকল্পলতিকা”, ১৮৪৯।
.        আনুমানিক ১৭২৫ সালে রাধামোহন ঠাকুর (রাধামোহন দাস) সংকলিত ও বিরচিত এবং ১৮৭৮
.        সালে, রামনারায়ণ বিদ্যারত্ন দ্বারা সম্পাদিত বৈষ্ণব পদাবলী সংকলন “পদামৃত সমুদ্র”।
.        আনুমানিক ১৭৫০ সালে গোকুলানন্দ সেন (বৈষ্ণবদাস) সংকলিত ও বিরচিত এবং ১৯১৫-১৯৩১
.        সময়কালে, সতীশচন্দ্র রায় দ্বারা সম্পাদিত বৈষ্ণব পদাবলী সংকলন “শ্রীশ্রীপদকল্পতরু”, ৫ খণ্ডে,
.        সটীক সংস্করণ, ১৯১৫-১৯৩১। প্রথম সংস্করণ ১৮৯৬।
.        দুর্গাদাস লাহিড়ী সম্পাদিত বৈষ্ণব পদাবলী সংকলন “বৈষ্ণব-পদলহরী”, ১৯০৫।
.        হরিলাল চট্টোপাধ্যায় সম্পাদিত বৈষ্ণব পদাবলী সংকলন “শ্রীশ্রীপদরত্ন-মালা”, ১৯১৬।
.        চন্দ্রনাথ বন্দ্যোপাধ্যায় সংকলিত রাজেন্দ্রনাথ বন্দ্যোপাধ্যায় দ্বারা প্রকাশিত “শ্রীশ্রীপদামৃতসিন্ধু”,
.        ১৯২২।
.        সতীশচন্দ্র রায় সম্পাদিত বৈষ্ণব পদাবলী সংকলন “অপ্রকাশিত পদরত্নাবলী”, ১৯২৬।
.        জগবন্ধু ভদ্র সংকলিত ও মৃণালকান্তি ঘোষ সম্পাদিত, বৈষ্ণব পদাবলী সংকলন “শ্রীগৌরপদ
.        তরঙ্গিণী”, ১৯৩৪।
.        নবদ্বীপ চন্দ্র ব্রজবাসী ও খগেন্দ্রনাথ মিত্র সম্পাদিত মহাজন পদালীর সংকলন “শ্রীপদামৃতমাধুরী”,
.        ১৯৩৭।
.        আবদুল কাদির ও রেজাউল করীম সম্পাদিত, বাঙ্গালী মুসলমান কবিদের রচিত কবিতাবলীর
.        সংকলন “কাব্য-মালঞ্চ”, ১৯৪৫।
.        যতীন্দ্রমোহন ভট্টাচার্য্য সম্পাদিত “বাঙ্গালার বৈষ্ণব-ভাবাপন্ন মুসলমান কবি”, ১৯৪৫।
.        হরেকৃষ্ণ মুখোপাধ্যায় সম্পাদিত বৈষ্ণব পদাবলী সংকলন “বৈষ্ণব পদাবলী”, ১৯৪৬।
.        সুরেন্দ্রনাথ বন্দ্যোপাধ্যায় সম্পাদিত “পদামৃত লহরী”।
.        খগেন্দ্রনাথ মিত্র, সুকুমার সেন, বিশ্বপতি চৌধুরী ও শ্যামাপদ চৌধুরী সম্পাদিত বৈষ্ণব পদাবলী
.        সংকলন “বৈষ্ণব পদাবলী (চয়ন)”, ১৯৫২।
.        সুকুমার সেন সংকলিত বৈষ্ণব পদাবলী সংকলন “বৈষ্ণব পদাবলী”, ১৯৫৭।
.        সরোজ বন্দ্যোপাধ্যায় সম্পাদিত বৈষ্ণব পদাবলী সংকলন “বৈষ্ণব পদরত্নাবলী”, ১৯৬০।
.        বিমানবিহারী মজুমদার সম্পাদিত “পাঁচশত বত্সরের পদাবলী”, ১৯৬১।
.        দেবনাথ বন্দ্যোপাধ্যায় সম্পাদিত বৈষ্ণব পদাবলী সংকলন “বৈষ্ণব পদসঙ্কলন”, ১৯৭৭।
কবি রসময় দাসের মূল পাতায় যেতে এখানে ক্লিক করুন।
কবি রসময়ী দাসীর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ২৮.৪.২০১৭                                                         পাতার উপরে . . .
...